Entrepreneur Leadership Academy
2019-08-06 - 2019-08-13
„7 nap – 9 lépés – 10 amerikai fiatal – 20 magyar fiatal – 30 ötlet – végtelen számú lehetőség”

Ez az Entrepreneur Leadership Academy összefoglalva. Augusztus 6-13. között lehetőség lesz egy amerikai sorozatvállalkozótól elsajátítani azt a 9 lépést, mellyel felépítette milliárdos cégeit. Az egy hét során az amerikai vállalkozói szemlélettől kezdve az ötlet validálásán és prototípus-készítésen át a piacra lépési stratégiáig mindent megtanulható.
A program a teljes heti szállást és étkezést is állja.
A jelentkezésre EZEN a linken van lehetőség.
Mivel a résztvevői létszám limitált, így minden jelentkező egy kétlépcsős, angol nyelvű kiválasztási folyamaton vesz részt.
„Valósítsd meg ötleted, jelentkezz június 30-ig az ELA-ra!”

/Az INPUT Program ajánlásával/

Farmer Expo Nemzetközi Mezőgazdasági és Élelmiszeripari Szakkiállítás 2019
2019-08-16 | Debreceni Egyetem, Debrecen, Böszörményi út 138, Debrecen, Hajdú-Bihar, 4032, Magyarország
A Hajdú-Bihar Megyei Kereskedelmi és Iparkamara Enterprise Europe Network debreceni irodája és a CED Közép- európai Gazdaságfejlesztési Hálózat Nonprofit Kft. nemzetközi üzletember találkozót szervez a Farmer Expo Nemzetközi Mezőgazdasági és Élelmiszeripari Szakkiállítás 2019 keretén belül.

A Farmer Expo Szakkiállítás évek óta a leglátogatottabb szakmai kiállítások közé tartozik. Az elmúlt években több, mint 30.000 érdeklődő látogatott ki a négynapos rendezvényre.
Ragadja meg Ön is az alkalmat és találkozzon új üzleti partnerekkel, építsen nemzetközi kapcsoaltokat az Enterprise Europe Network és a CED Közép-európai Gazdaságfejlesztési Hálózat társszervezésében megrendezésre kerülő üzletember találkozón.
Az üzletember találkozón a részvétel ingyenes, de előzetes regisztrációhoz kötött, a regisztrációs link hamarosan nyílik!
Jelentkezési határidő: 2019. augusztus 14. 12.00 óra
Az üzletember találkozó angol, román, ukrán nyelven zajlik, melyre a tolmácsolás nem biztosított.

PROGRAM
12.00 – 13.00 Üzleti ebéd
Agrár Étterem, Debreceni Egyetem Agrártudományi Centrum
(4032 Debrecen, Böszörményi út 138.)
13.00 – 13.10 Köszöntők
Hajdú-Bihar Megyei Kereskedelmi és Iparkamara
CED Közép- európai Gazdaságfejlesztési Hálózat Nonprofit Kft.
13.10 – 15.00 Üzletember találkozó
MAG-ház Debreceni Egyetem Agrártudományi Centrum
(4032 Debrecen, Böszörményi út 138.)
15.00 – Kiállítás megtekintése

További információ:
Kőrösi Vanda
tel.: 06-52-500-725
email: korosi.vanda@hbkik.hu
